burgasdotpro/wikipedia huggingface dataset:
Baidu

Baidu (čínsky 百度, teda paj-tu) je čínsky internetový vyhľadávač. Jednou zvláštnosťou je možnosť hľadania MP3súborov. Podľa štatistiky Alexa Internet patrí medzi desať najčastejšie navštevovaných webových stránok. Zakladateľom a súčasným výkonným riaditeľom je Robin Li. Od 5. augusta 2005 je Baidu zapísaná na burze.
Seznam.cz

Seznam.cz je najnavštevovanejší český internetový portál (rok 2009), ktorý založil v roku 1996 Ivo Lukačovič. Bol prvým českým internetovým vyhľadávačom v Česku. V roku 2007 mal obrat 1,7 mld. Kč. Vyhľadávač a katalóg firiem postupne od roku 1998 dopĺňali ďalšie služby. V súčasnosti Seznam prevádzkuje viac ako 15 rôznych služieb a pridružených značiek. 
Návštevnosť Seznamu v českom internete je vyše 4 milióny unikátnych návštevníkov mesačne (stav ku koncu roku 2008). Medzi najnavštevovanejšie služby Seznamu patrí podľa údajov NetMonitoru Seznam Homepage, Seznam Email, Seznam fulltext a katalóg firiem.
Stredná odborná škola obchodu a služieb (Dolný Kubín, Pelhřimovská 1186/10)

Stredná odborná škola obchodu a služieb Dolný Kubín je stredná odborná škola zameraná na vyučovanie učebných a študijných predmetov zameraných na rôzne služby.
História.
História školy siaha do roku 1886. 
Názov školy prešiel mnohými zmenami, ktoré charakterizovali zameranie školy. V roku 1928 sa uvádza ako Obecná učňovská škola v Dolnom Kubíne. Táto bola zreorganizovaná a premenovaná na Odbornú učňovskú školu 2. septembra 1940, kde sa vykonávali tovarišské skúšky v odboroch kolár, zámočník, cukrár, krajčír, mäsiar, murár, kaderník, obuvník, elektrikár. V roku 1944 pribudli odbory klampiar, vodoinštalatér, sklár, tesár, stolár, živnosti, potravinárske a ostatné činnosti.
S príbuznými odbormi sa v 50. rokoch utvorila Učňovská škola. V 80. rokoch, keď sa škola nazývala Stredné odborné učilište služieb, pribudlo k SOU Osobitné odborné učilište od 1. 9. 1985 pre žiakov z osobitných škôl.
Dňa 2. septembra 1991 bola zriadená Dievčenská odborná škola so zameraním na obchod a podnikanie. S účinnosťou od 1. septembra 1993 bola zriadená pri škole Hotelová akadémia.
Dňom 1.septembra 2000 vzniká Združená stredná škola hotelových služieb a obchodu a od 1.9. 2002 nadobúda názov Združená stredná škola služieb a obchodu Dolný Kubín.
Posledná zmena názvu našej školy prebehla 1. 1. 2009 na dnešný názov Stredná odborná škola obchodu a služieb
Osýpky

Osýpky ( "morbilli") je vírusové infekčné ochorenie sprevádzané charakteristickými vyrážkami. Pôvodcom tohto ochorenia je vírus osýpok, jeho prirodzeným hostiteľom je výhradne človek. Nákaza sa šíri vzdušnou cestou - kvapôčkami.
Priebeh.
Zhruba po 10 dňoch inkubácie sa ochorenie začína katarálnym štádiom, ktoré trvá 4 dni. Po ňom nasleduje exantémové štádium s typickými kožnými vyrážkami. Osýpky sú veľmi nákazlivou vírusovou chorobou, prenášanou vzdušnou cestou z iných pacientov. Ich nákazlivosť vrcholí v katarálnom štádiu; v exantémovom štádiu klesá a po niekoľkých dňoch prestáva. 
Katarálne štádium sa prejavuje zápalom nosovej sliznice a očných spojoviek, vysokou horúčkou a kašľom. Typickým nálezom sú červené škvrny na mäkkom i tvrdom podnebí a drobné belavé škvrny na ústnej sliznici. Osýpkové vyrážky sa po 3 – 4 dňoch začínajú zjavovať za ušami a na krku, odkiaľ sa šíria na tvár, hrudník a končatiny. Exantém nadobúda sýtočervenú farbu, na trupe a tvári môže splývať do väčších plôch a po 3 – 4 dňoch sa začne postupne strácať. Niekedy majú osýpky miernejší priebeh, inokedy zasa ťažší. K zvyčajným príznakom sa pridruží vysoká horúčka a blúznenie, prípadne i krvácanie slizníc a zápal pľúc alebo mozgu.
Liečba.
Na liečbu osýpok nemáme špecifický liek. Chorému sa podávajú dostatočné množstvá tekutín, pri vysokých horúčkach aj antipyretiká a pri bakteriálnych komplikáciách vhodné antibiotiká. Do nemocnice sa prijímajú len pacienti s ťažkým priebehom choroby. V prevencii osýpok má základný význam ochranné očkovanie. Očkovanie proti osýpkam prebieha v rámci trojvakcíny MMR (morbilli-mumps-rubella). Všetky zložky vakcíny dostáva dieťa v jednom vpichu. MMR je živá vakcína, ktorá obsahuje oslabené vírusy osýpok, parotitídy a ružienky, ktoré nespôsobujú ochorenie. Prevažná väčšina detí (viac ako 95 %) po očkovaní získava imunitu, ktorá ich chráni po celý život. Očkuje sa dvoma dávkami vakcíny, prvá sa pichá v 15. mesiaci a druhá v 11. roku života dieťaťa. Bolo vedecky preukázané, že vakcína proti osýpkam nespôsobuje autizmus.
V rámci bývalého ČSSR sa proti osýpkam začalo očkovať samostatne v roku 1969, od roku 1987 sa používala kombinovaná vakcína proti osýpkam a príušniciam. Od roku 1992 sa na Slovensku povinne očkuje trojzložkovou vakcínou MMR.
Epidémie.
V novembri 2019 vypukla epidémia osýpok v ostrovnom štáte Samoa. Ochorelo viac než 1 600 ľudí, prevažne malých detí. Do 23. novembra 2019 zomrelo 20 ľudí, z toho 19 detí. Ako hlavná príčina sa javí nízka zaočkovanosť v Samoe, dosahujúca iba 28 – 40 % populácie. Vláda proti epidémii bojuje zrušením školskej dochádzky a povinným očkovaním všetkých detí a ich rodín.
Jozef Karol Viktorin

Jozef Karol Viktorin (v matrike "Wiktorinn", * 12. marec 1822, Zavar † 20. júl 1874, Budapešť) bol slovenský kňaz, národný buditeľ, vydavateľ slovenskej literatúry, organizátor kultúrneho života a publicista. 
Životopis.
Pochádzal z rodiny moravského roľníka a grófskeho záhradníka Antona Viktorina a Alžbety, rodenej Ernstovej. 
Študoval teológiu v trnavskom biskupskom seminári, v roku 1847 bol vysvätený za kňaza. Pôsobil ako kaplán v Senici a v Trstíne. Zúčastnil sa na slovenskom povstaní v roku 1848, za čo bol od mája do decembra väznený v Bratislave. Po prepustení z väzenia pôsobil v Skalici, v Starom Budíne, od roku 1866 bol farárom vo Vyšehrade. Spolupracoval so "Slovenskými národnými novinami" Štúrovcov, s Jánom Palárikom začal v roku 1858 vydávať almanach Concordia, ktorý svojím názvom "Svornosť" poukazoval na poslanie slúžiť jednote národa, upevňovať spisovnú slovenčinu a odstraňovať konfesionalizmus ako prekážku v zjednotení národných a kultúrnych síl. Spolu s Palárikom okolo seba sústredili slovenských vzdelancov, v roku 1850 vytvorili finančnú zbierku na podporu založenia Matice slovenskej.
Venoval sa vydavateľskej činnosti, vydával práce Andreja Sládkoviča, Jána Hollého, Jonáša Záborského), venoval sa aj prekladu (napr. spis Tomáša Kempenského O nasledovaní Krista z roku 1867), korešpondencii s literátmi Jánom Palárikom a Jonášom Záborským, s českými, ruskými, maďarskými a nemeckými učencami. Od roku 1863 bol čestným členom Charkovskej univerzity. bol nositeľom viacerých vyznamenaní za národné zásluhy, napríklad ruský Rad sv. Anny II. stupňa.
Juraj Tvrdý

Juraj Tvrdý (* 5. júl 1780, Žilina – † 23. november 1865, Nitra) bol slovenský kanonik, duchovný, národný buditeľ, podporovateľ slovenskej literatúry a dobrodinec svojho národa.
Životopis.
Jeho otec bol Juraj Tvrdý a matka Anna rod. Rajčáni. Prvé počiatky školského vyučovania prijal v žilinských normálkach.V štúdiách pokračoval na žilinskom gymnáziu. V septembri 1797 nastúpil na štúdiá do kňažského seminára Nitrianskeho biskupstva, kde tiež patril k popredným študentom,čoho dôkazom je skutočnosť, že ešte ako študenta ho 1. septembra 1802 nitriansky biskup František Fuchs vymenoval za svojho obradníka. Za kňaza ho vysvätili 10. júla 1803, avšak do 8. októbra 1804 vykonával funkciu obradníka. Roku 1804 bolo zriadené Jágerské arcibiskupstvo. Biskup Fuchs dostal poverenie vykonávať v Jágri funkciu vikára. Rozhodol sa so sebou vziať i svojho obľúbeného kňaza – Juraja . Jurajova túžba za domovom bola silnejšie, ako vďačnosť a úcta ku svojmu biskupovi. Po krátkom čase sa rozhodol pre návrat do Nitry. Po návrate z Jágru ustanovený bol za podsprávca nitrianskeho biskupstva, pričom úrad vykonával do 8. decembra 1805, kedy v dôsledku napoleónskych vojen bola funkcia zrušená. Následne odišiel do Drietomy za tamojším farárom - jeho bratrancom, kde vykonával funkciu kaplána. Potom v období od 8. novembra 1806 do 19. apríla 1808 pôsobil vo Visolajoch ako farár. Od roku 1808 bol farárom v Púchove. Do roku 1859, kedy sa stal lektorom – kanonikom nitrianskej kapituly, vystriedal rôzne vyššie kňažské funkcie. . 
Bol spoluzakladateľom Matice slovenskej a vyvinul veľkú snahu o získanie súhlasu vysokej cirkevnej hierarchie na založenie Spolku svätého Vojtecha.
Na budove Katolíckeho domu na Hurbanovej ulici v Žiline sa nachádza jeho pamätná tabuľa. Patril k mladšej generácii bernolákovcov.. Pochovaný bol na Nitrianskom hrade 25. novembra 1865.
Ján Fiťma

Ján Fiťma (* 12. august 1971, Revúca) je slovenský tvorca kresleného humoru a portrétnej karikatúry.
Absolvent Filozofickej fakulty Univerzity Komenského v Bratislave. Kreslí kreslené vtipy, karikatúry významných osobností a politických predstaviteľov SR.
Scilab

Scilab je obsiahly, výkonný, slobodný softvér pre použitie numerickej matematiky, ktorý vznikal v Institut national de recherche en informatique et en automatique (INRIA) vo Francúzsku od roku 1990 ako alternatíva k MATLABu. Funkcionalita a syntax Scilabu je v mnohých rysoch identická s MATLABom a existuje konvertovanie z MATLABu do Scilabu. Scilab je používaný medzi inými pre technické, vedecké účely pri výučbe, výskume a v priemysle.
Renault Koleos

Renault Koleos je prvý automobil triedy SUV Koleos bol uvedený na trh v roku 2008. Štúdia Koleos Concept bola predstavená prvýkrát na parížskom autosalóne v roku 2006. Koleos navrhla firma Renault a vývoj prebiehal v spolupráci s firmou Nissan. V roku 2008 dostal v Crash-Testoch až 5 hviezdičiek.
Automobily vyrába dcérska spoločnosť Renault Samsung Motors v továrni v Pusane v Kórejskej republike. Vo východnej Ázii sa Koleos predáva pod označením "Samsung QMX". Konkurentmi sú Citroën C-Crosser a Peugeot 4007.
ATB (DJ)

ATB (vlastný menom André Tanneberger, * 26. február 1973, Freiberg, Sasko, Nemecko) je nemecký producent, DJ, tvoriaci prevažne trance.
Tvorba.
Medzi jeho najslávnejšie skladby patrí „9pm (Till I Come)“, ktorá bola na vrchole hudobných rebríčkov v Spojenom kráľovstve v roku 1999. Stopa uvádza rytmickú jazzovú gitaru, ktorá sa stala veľmi populárnou. ATB pokračuje vo vývoji tohto zvuku a mení ho s každým albumom. Jeho aktuálny štýl zahrňuje viac vokálov, s častým použitím klavíra. "Two Worlds" (2000) je dvojdiskový album, kde prvý disk s názvom "The World of Movement" je koncipovaný v štýle trance, zatiaľčo druhý disk s názvom "The Relaxing World" je koncipovaný ako chill-out.
Medzi najväčšie hity patrí napr. „Let U Go“, „Hold You“, „Ecstasy“ a „Marrakech“. V roku 2005 ATB vydal album "Seven Years", kompiláciu 20 piesní, vrátane mnohých najväčších hitov ako „The Summer“, „Long Way Home“, „I Don't Wanna Stop“ a tiež 6 nových skladieb: „Humanity“, „Let U Go (2005 Reworked)“, „Believe in Me“, „Trilogie Pt. 2“, „Take Me Over“ a „Far Beyond“. V roku 2007 vydal album "Trilogy". Vyšlo ako 2CD, prvé CD je zamerané na trance a druhé (limitované) je zmeskou všetkých žánrov. Z tohto albumu doposiaľ vyšli single „Renegade“ a „Feel Alive“. 
5. mája 2009 vydal album "Future Memories" ktorý obsahuje hity ako „What About Us“, „Behind“, alebo „Future Memories“. O 2 roky neskôr, v apríli 2011 vydal album "Distant Earth". 24. januára 2014 vydáva svoj deviaty štúdiový album "Contact" . 21.apríla 2017 vychádza jeho najnovší album "neXt". Medzi vokalistov spolupracujúcich s ATB patria Roberta Carter Harrison (speváčka kanadského dua Wild Strawberries), Heather Nova, Jan Löchel a Tiff Lacey.
André Tanneberger je v manželskom zväzku s Laurou Gabrielou Tanneberger.
Stredná priemyselná škola (Považská Bystrica, Slov. partizánov 1132/52)

Stredná priemyselná škola v Považskej Bystrici 
SPŠ v Považskej Bystrici pripravuje vo svojich študijných odboroch absolventov, ktorí majú možnosť nájsť uplatnenie ako stredné technické kádre a vysokokvalifikovaní robotníci. Zároveň pripravuje žiakov na štúdium na vysokých školách. V súčasnosti je možné na SPŠ študovať v odboroch: strojárstvo, Informačné a sieťové technológie, elektrotechnika v doprave a telekomunikáciách, , prevádzka a ekonomika dopravy .Všetky študijné odbory sú štvorročné a ukončujú sa maturitnou skúškou.
História.
Terajšia SPŠ v Považskej Bystrici vznikla začiatkom školského roka 1939/1940. Rozhodujúcu zásluhu na jej vzniku mali Ing. Jaroslav Kubík, riaditeľ Zbrojovky,novozvolený starosta Považskej Bystrice Albert Urík,vedúci notár Jozef Petráš, okresný náčelník dr. Štefan Schurmann a námestník starostu Rudolf Jurášek. Oficiálny názov školy bol Verejná nižšia priemyselná majstrovská škola strojnícka v Považskej Bystrici. V tomto období škola nemala vlastnú budovu, teoretické vyučovanie sa konalo v miestnej Štátnej slovenskej ľudovej škole a dielenské cvičenia v závode Zbrojovka.
V šk. roku 1940 - 1941 Ministerstvo školstva a národnej osvety školu poštátnilo a určilo jej názov Štátna slovenská priemyselná škola v Považskej Bystrici.
V roku 1942 - 1943 bol správca školy Ing. Krčmárik menovaný za riaditeľa školy. V šk. roku 1943 - 1944 sa začalo so stavbou provizórnej budovy školy, škola dostala do používania budovu zlikvidovanej továrne „Hodváb“, ktorú využívala na dielenské vyučovanie.
V júni 1945 bol názov školy pozmenený na Štátna priemyselná škola.
V šk. roku 1946/1947 bolo zriadené ďalšie oddelenie - Vyššia majstrovská škola strojnícka. štúdium končilo maturitou. Vyučovanie sa konalo v provizórnej budove školy, ktorá mala 5 učební, 1 laboratórium a naturálny byt pre školníka. V roku 1948 bol za správcu školy ustanovený prof. Jozef Skála.
V šk. roku 1949/1950 bola škola premenovaná na Vyššiu priemyselnú školu a boli v nej zriadené ďalšie nové oddelenia - Škola strojnícka a Vyššia škola pre pracujúcich.
Nedostatok vhodných vlastných učební pre denné i večerné štúdium viedol riaditeľstvo školy, výbor ZRPŠ a patronátny závod Považské strojárne riešiť otázku výstavby novej školskej budovy. Základný kameň budovy bol položený v roku 1967. Nové priestory boli otvorené v šk. roku 1974/1975.
V roku 1968 bola SPŠS rozdelená na 2 samostatné školy s vlastnými riaditeľstvami: na SPŠS a Strednú odbornú školu pre pracujúcich (V šk. roku 1984/85 došlo k ich spätnej integrácii.).
Od roku 1991 sa zdokonalila najmä výučba odborných predmetov, pretože bola odovzdaná do prevádzky prístavba budovy, v ktorej sa vybudovali odborné učebne. K odboru strojárstvo v roku 1992 pribudli dva nové študijné odbory: doprava a technické a informatické služby.
Od roku 1996 nesie škola názov Stredná priemyselná škola.
1.9.2005 bola k SPŠ pričlenená SOŠ v Považskej Bystrici. Počet študijných odborov sa rozšíril na 6.
Senftenberg

Senftenberg je mesto v Brandenbursku v Nemecku. Má zhruba 27 000 obyvateľov. Mesto sa nachádza pozdĺž toku rieky Schwarze Elster.
Pontiac (automobil)

Pontiac je americká značka automobilov založená v roku 1926. Predáva sa v USA, Kanade a Mexiku cez General Motors (GM). Je označovaná ako "atletická" značka, špecializuje sa na výkonné vozidlá.
27. apríla 2009, medzi pokračujúcimi finančnými problémami a reštrukturalizačnými snahami, GM oznámila, že postupne vyradí značku Pontiac koncom roka 2010 a zameria sa na 4 jadrové značky v Severnej Amerike: Chevrolet, Cadillac, Buick a GMC.
Pontiac skončil výrobu 1.11.2010. Posledné vyrobené vozidlo bol model G3.
Zoznam automobilov Pontiac

Toto je zoznam automobilov Pontiac.
Recreo (Catamarca)

Recreo je mesto v severozápadnej Argentíne v provincii Catamarca. Je sídlom departmentu La Paz. Je vzdialené 200 km od provinčného hlavného mesta San Fernando del Valle de Catamarca a 960 km od hlavného mesta Argentíny Buenos Aires. Pri sčítaní ľudu v roku 2010 malo mesto 11 847 obyvateľov. Mesto bolo založené v roku 1875.
Základná škola - Grundschule (Kežmarok, Hradné námestie 38)

Základná škola - Grundschule, Hradné námestie 38 v Kežmarku.
Škola je zameraná na vyučovanie cudzích jazykov, vyučuje nemecký jazyk od 1. ročníka a anglický jazyk od 3. ročníka, žiaci majú možnosť učiť sa anglický jazyk zábavnou a hravou formou v záujmových krúžkoch v 1. a 2. ročníku. Žiakom 9. ročníka je umožnené urobiť si certifikát z nemeckého jazyka v spolupráci s Goethe inštitútom v Bratislave. Škola dosahuje veľmi dobré výsledky v jazykových olympiádach, v umeleckých a športových súťažiach. Má bohatú ponuku záujmových krúžkov v škole a v školskom stredisku záujmovej činnosti. Pri škole pracuje detský folklórny súbor Goralik.
Moussa Traoré

Moussa Traoré (* 25. september 1936, Kayes, Francúzsky Sudán – † 15. september 2020, Bamako, Mali) bol druhým prezidentom Mali.
Život a kariéra.
Prvá kapitola života syna roľníckej rodiny bola spojená s armádou. Od raného veku prechádzal sieťou vojenských škôl a nakoniec vstúpil do francúzskej armády. Potom, kedy Mali získalo roku 1960 nezávislosť, začal budovať svoju kariéru v novo vznikajúcej armáde svojej vlasti.
Postavenie vojska bolo ohrozené, keď prezident Keïta založil roku 1967 konkurenčnú ozbrojenú zložku – ľudovej milície. Traoré sa postavil do čela vojenského prevratu, ktorý úspešne ukončil v roku 1968 Keïtovu vládu. Traoré sa stal malijským prezidentom a prisľúbil návrat civilnej vlády potom, keď sa prechodnej vláde podarí zlepšiť ekonomické podmienky v krajine. V prvých rokoch v úrade bol len prvým medzi rovnými, vojenská junta ďalej rozhodovala kolektívne.
Pod Traorého vedením nedošlo k odstráneniu Keïtových socialistických programov, ktoré sa tešili určitej podpore. Traoré ich však doplnil o finančnú pomoc Francúzska a ďalších západných darcov, s ktorými úspešne nadviazal kontakty. Sucha na začiatku 70. rokov však ekonomickú situáciu v krajine ďalej zhoršili.
Z narastajúcich sporov vo vnútri vládnuceho výboru vyšiel Traoré víťazne a koncom februára 1978 odstavil od moci zostávajúcich štyroch vojenských predstaviteľov. Civilná vláda sa do Mali vrátila v roku 1979, avšak v podobe, ktorú si Traoré naplánoval. Jedinou povolenou politickou stranou sa stal jeho vlastný "Union Démocratique du Peuple Malien" (Demokratický zväz malijského ľudu). To mu zaručovalo, ako už jasnej jednotke malijského mocenského rebríčka, istotu opakovanej voľby prezidentom a tiež dostatok prostriedkov k prevedeniu na tajné súkromné účty v zahraničí.
Aby získal ďalšie prostriedky zo zahraničia, musel v 80. rokoch Traoré pristúpiť na hlbšie ekonomické reformy navrhované Svetovou bankou a Medzinárodným menovým fondom. Ostro vystupoval proti rastúcej korupcii – koncom 80. rokov bolo niekoľko osôb za defraudáciu verejných prostriedkov odsúdených k smrti. Rozsudky však neboli prevedené. 
Rastúca nezamestnanosť vyvolala ostré protesty širokej populácie. Snaha vyjsť demonštrantom v ústrety drobnými ústupkami bola skoro vystriedaná silovými riešeniami, zvlášť potom, kedy začiatok 90. rokov priniesol vo svetle celosvetových udalostí demokratizačné požiadavky.
Potom, kedy v marci 1991 bezpečnostné sily zabili viac ako sto účastníkov demonštrácie, previedol Amadou Toumani Touré v krajine vojenský prevrat a Traoré bol uväznený. Druhý malijský prezident bol spolu so svojou ženou a švagrom koncom 90. rokov odsúdený za vraždu a defraudáciu k trestu smrti, ktorý nový prezident Alpha Oumar Konaré zmenil na doživotné vezenie. Traoré však predsa len nakoniec mohol vyjsť z vezenia ako slobodný muž. Bol prepustený v roku 2002 potom, kedy mu odstupujúci prezident Konaré udelil milosť.
Životné minimum (sociálne zákony)

Životné minimum je spoločensky uznaná minimálna hranica príjmov občana, pod ktorou nastáva stav hmotnej núdze. Jeho výška sa postupne mení (spravidla každého pol roka). Podrobnosti ustanovuje zákon č. 601/2003 Z.z. o životnom minime a o zmene a doplnení niektorých zákonov, v znení neskorších predpisov (ktoré menia najmä výšku životného minima).
Od 1. júla 2019 sa za životné minimum fyzickej osoby (alebo fyzických osôb, ktorých príjmy sa posudzujú podľa § 3 zákona č. 601/2003 Z.z. v znení neskorších predpisov spoločne) považuje suma alebo úhrn súm:
Stredná odborná škola obchodu a služieb (Prievidza, Nábrežie J. Kalinčiaka 1)

Stredná odborná škola obchodu a služieb v Prievidzi sídli na Nábreží J. Kalinčiaka v Prievidzi. Jej súčasťou sú aj pracoviská praktického vyučovania - školský závod A klub, salón krásy Visage 4 you na ulici T. Vansovej, Dom služieb, Cukrárska výrobňa a Školská jedáleň. Žiaci majú možnosť študovať v 10 študijných a učebných odboroch v denne, externej aj skrátenej forme. Jej vznik sa datuje od roku 1919.
Vedenie školy.
Riaditeľka:
Zástupkyne pre teoretické vyučovanie: 
Zástupkyňa pre odborný výcvik:
Podujatia.
Gastrodni sú vyvrcholením celoročného snaženia, či dokonca zavŕšenie práce žiakov počas celého štúdia vo všetkých odboroch. Konajú sa tradične koncom apríla alebo začiatkom mája vo všetkých priestoroch školy. Táto prehliadka farieb, vôní, chutí a krásy je o to náročnejšia, že je prístupná širokej verejnosti a preto k jej realizácii pristupujú všetci zúčastnení mimoriadne zodpovedne.
Barmanský kurz - každoročne sa majú žiaci možnosť prihlásiť na barmanský kurz. Žiaci školy vnikajú do tajov prípravy miešaných nápojov a po záverečnej skúške všetci obdržia certifikát barman - nápojár. 
Súťaže - počas celého roka sa žiaci pod vedením majstrov odborného výcviku aktívne zúčastňujú na rôznych súťažiach, kde obsadzujú popredné miesta.
ERASMUS+ je program EÚ na podporu vzdelávania, odbornej prípravy, mládeže a športu v Európe. Poskytuje granty pre široké spektrum akcií a aktivít. Žiaci školy sa vďaka nemu dostanú na mnohé zahraničné stáže. Každoročne vycestujú žiaci aj učitelia do Španielska za účelom rozvoja kľúčových kompetencií.
Obchodná akadémia (Sabinov, Kukučínova 1)

Obchodná akadémia v Sabinove patrí medzi stredné školy v Sabinovskom okrese poskytujúce úplné stredné odborné vzdelanie na úrovni ISCED 3A. Vzdeláva študentov v dvoch študijných odboroch - 6317 6 obchodná akadémia a 6324 6 manažment regionálneho cestovného ruchu. Škola sa pri vzdelávaní študentov opiera o vytvorené školské vzdelávacie programy. Pre odbor obchodná akadémia "Cesty v labyrinte ekonomiky" a pre odbor manažment regionálneho cestovného ruchu "Potulky regiónom". 
História.
História Obchodnej akadémie v Sabinove siaha do 60. rokov minulého storočia. 1. septembra 1960 sa do niekdajšej budovy ONV v Sabinove, presťahovala Stredná poľnohospodárska technická škola - odbor ekonomika poľnohospodárstva zo Stropkova. Táto škola sa v r. 1994 pretransformovala na obchodnú akadémiu. Poslední absolventi SPTŠ - odbor ekonomika poľnohospodárstva ukončili štúdium v školskom roku 1996/97. Naproti tomu prví absolventi Obchodnej akadémie v Sabinove úspešne ukončili štúdium r. 1998.
Renault 8

Renault 8 je štvor- až päťmiestny automobil s motorom umiestneným vzadu a kotúčovými brzdami na všetkých kolesách vyrábaný firmou Renault od roku 1962 do roku 1973. Vozidlo malo premiéru 22. júna 1962 na autosalóne v Ženeve.
Model R8 doplnil v roku 1965 väčší model R 10. Renault 8 sa predával aj v športovej úprave ako model R8 Gordini a to až do roku 1968 len v modrej farbe s dvomi pruhmi a štvoricou svetlometov, po roku 1968 bol k dostatiu vo farbách Francúzska bielej, červenej a už zmienenej modrej ale v žiadnej inej. Výroba R8 skončila v roku 1971, v španielskej pobočke pokračovala výroba pod menom 8S do roku 1976. Licenčná výroba v roku 1969 prebiehala aj v Rumunsku ako Dacia 1100.
Do ČSSR bolo privezených v rokoch 1963 – 1971 okolo 8 000 ks.
Renault 12

Renault 12 je automobil strednej triedy, ktorý sa začal vyrábať v roku 1969. Existoval v dvoch základných prevedeniach karosérii, a to ako štvordverový sedan a ako päťdverové kombi. V Československu bol R 12 po prvýkrát predstavený v roku 1970 na výstave "Človek a automobil", kde si ho mohli návštevníci plrehliadnuť nielen vcelku, ale aj čiastočnom reze. Na podvozku R 12 sa stavali od roku 1971 dvojdverové kupé R 15 a 17. V roku 1969 bola v Rumunsku začatá výroba licenčného Renaultu 12 pod označením Dacia 1300, ktorá vo výrobe nahradila Daciu 1100 (Renault 8). Rumunský R-12 sa vyrábal aj v dvojdverovom prevedení Sport. Vo verzii Gordini sa do R-12 montoval motor z Renaultu 16.
Technické údaje.
Rozmery 
Výkony
Motor 
Cena
Do roku 1975 sa v ČSSR predalo R-12 cez 1 500 ks.
Preslava (speváčka)

Preslava (v cyrilike: Преслава) je bulharská pop-folková speváčka.
Biografia.
Preslava, je zaraďovaná k Čalga (označované tiež ako Chalga, resp. pop-folk) speváčkam. Čalga je populárny hudobný štýl teoreticky vychádzajúci z folklóru. Prídavok „slava“ je často používaný u Čalga speváčok a význam tohto prídavku je „zbožný/á“. Preslava sa narodila v Dobrichi v Bulharsku. Jej spevácka kariéra začala v roku 2004 s jej prvým hitom, "Njamash Syrce (Nemáš srdce)". Tento hit je bulharská verzia srbskej piesne od Marta Savic s názvom "Ravno Do Kosova".
Ako mladá speváčka mala Preslava množstvo hitov: "Mili Moj" (Milý môj), "Zavinagi Tvoja" (Navždy tvoja), "Obicham Te" (Ľúbim Ťa), "Mrazja Te" (Nenávidím Ťa), "Finalni Dumi" (Posledné slová), "Djavolsko Zhelanie" (Diabolské želanie), "Lyzha E" (?), "I Kogato Symne" (?) a "Myzh Na Horizonta" (Muž na horizonte). Preslava je najslávnejšia speváčka v Bulharsku, ktorá získala v posledných rokoch ocenenie speváčka roka.
Preslava je hrdá na svoj balkánsky pôvod, čo verejne dokazuje spievaním piesne "Ljubov Balkanska" (Balkánska láska) v macedónskom jazyku. Plynule ovláda bulharský, turecký, rumunský, srbský a albánsky jazyk.
Často koncertuje okrem Bulharska aj v Turecku.
Diskografia.
 „Preslava“ (2004)
„Diabolsko zhelanie“ (2005)
„Intriga“ (2006)
„Ne cem angel“ (2007)
„Pazi se ot priatelki“ (2009)
Nora Bayes

Nora Bayes (8. október 1880, Joliet, Illinois, USA† 19. jún 1928, Brooklyn, New York, New York) bola obľúbená americká umelkyňa začiatku 20. storočia.
Život a dielo.
Narodila sa ako Leonora Goldbergová do židovskej rodiny v Joliete v Illinois. Už v 18 rokoch vystupovala profesionálne vo varieté v Chicagu. Cestovala zo San Francisca v Kalifornii do New Yorku a stala sa hviezdou ako vo varieté, tak na Broadway. Bola speváčkou, komičkou a herečkou.
V roku 1908 sa vydala za speváka/autora piesní Jacka Norwortha. Obidvaja cestovali spoločne a boli cenený za spoluprácu na celej rade čísiel, vrátane ich veľkého hitu "Shine On, Harvest Moon", s ktorým pár debutoval v show Florenza Ziegfelda – "Ziegfeld Follies".
Natočila mnoho fonografických nahrávok, niektoré s Norworthom, pre spoločnosť Victor Talking Machine Company a Columbia Records. V rokoch 1924 – 1928 sprevádzala pianistu Louisa Altera, ktorý neskôr napísal také piesne, akými boli "Manhattan Serenade", "Nina Never Knew" a "Do You Know What It Means to Miss New Orleans?"
V roku 1928 ochorela na rakovinu a zomrela počas operácie. Bola pochovaná na cintoríne "Woodlawn Cemetery" v Bronxe v New Yorku. 11. apríla 2006, podľa podmienok Národného ochranného zákona nahrávok z roku 2000, bola Nora Bayes pridaná do registra Národných nahrávok.
Úsvit (rozlišovacia stránka)

Úsvit môže byť:
ÚSVIT môže byť:
Životné minimum

Životné minimum môže byť:
Recreo

Recreo môže byť:
Tato

Tato môže byť:
Spojená škola – Gymnázium sv. Jána Bosca

Spojená škola sv. Jána Bosca v Novej Dubnici zlučuje štyri organizačné zložky:
Zriaďovateľom školy je Rímskokatolícka cirkev, Žilinská diecéza.
História školy.
V roku 1991 vznikla základná škola a v roku 1992 gymnázium. V tom, čase bol zriaďovateľom biskupský úrad Nitrianskej diecézy. Vznikom Žilinskej diecézy prešli zriaďovateľské kompetencie pod biskupský úrad v Žiline. Od 1. decembra 2004 je gymnázium súčasťou Spojenej školy sv. Jána Bosca v Novej Dubnici. Gymnázium má 4-ročnú a 8-ročnú formu štúdia. Je to všeobecnovzdelávacia škola s vlastnými rozšírujúcimi predmetmi Rétorika, Náboženstvo, možnosťou voľby seminárov v maturitnom ročníku a možnosťou absolvovať ako nepovinné hodiny informatické predmety z odboru technické lýceum.Ako prvý cudzí jazyk sa vyučuje angličtina, ako druhý cudzí jazyk sa vyučuje nemecký jazyk. Kvalitné výsledky dosahuje v umiestňovaní študentov na vysoké školy medicínskeho zamerania. Spolu s gymnáziom funguje aj Stredná odborná škola informačných technológií s odborom technické lýceum, ktoré je zamerané na informatiku v spojení s elektrotechnikou.
Renault 16

Renault 16 je vozidlo vyššej strednej triedy s karosériou typu hatchback, jeho výroba prebiehala od roku 1965 do roku 1980. V roku 1965 bol vyhlásený vozidlom roku 1966. 
Motor.
Pozdĺžny štvorvalec umiestený vpredu
Základná škola (Sabinov, Komenského 13)

Základná škola Komenského 13 je jednou zo štyroch základných škôl v meste Sabinov. História sa začala v roku 1963. Do terajších priestorov bola presťahovaná v roku 1970. Od vzniku tejto základnej školy, na nej pracovalo už viac ako 140 pedagogických pracovníkov. Dnes školu navštevuje 646 žiakov, ktorí sa učia v 26 triedach.
Zameranie školy.
Škola má v svojej koncepcii vypracované zameranie sa na výučbu informatiky, zriadenie športových tried ako aj zriadenie jazykových tried.
Informatická výchova

Informatická výchova je nový vyučovací predmet 1.stupňa základných škôl,v rámci štátneho vzdelávacieho programu ISCED 1.
Na 1.stupni ZŠ sa budujú základy informatiky, preto sa názov predmetu prispôsobil na informatická výchova. Poslaním vyučovania, informatickej výchovy, je viesť žiaka 1.stupňa ZŠ k pochopeniu základných pojmov, postupov a techník používaných pri práci s údajmi a informáciami v počítačových systémoch.
Vychováva k efektívnemu využívaniu prostriedkov IKT s rešpektovaním právnych a etických zásad. Toto poslanie sa dá dosiahnuť spoločným pôsobením predmetu informatická výchova a aplikovaním IKT vo vyučovaní iných predmetov, medzipredmetových projektov, celoškolských programov a pri riadení školy. Oblasť informatiky zaznamenáva mimoriadny rozvoj, preto v predmete informatická výchova je potrebné dôkladnejšie sa zamerať na štúdium základných pojmov. Dostupné technológie majú poskytnúť vyučovaniu informatickej výchovy široký priestor na motiváciu a praktické projekty.
Stratégie vyučovanie.
Pri voľbe vyučovacích metód a foriem prihliadame na obsah vyučovania, na individualitu žiakov a vzťahy v triednom kolektíve tak, aby boli splnené stanovené ciele a rozvíjali sa kľúčové kompetencie žiakov pre daný predmet. 
Pri výučbe informatickej výchovy využívame najmä:
Ciele predmetu.
Cieľom informatickej výchovy na 1. stupni ZŠ je zoznámenie sa s počítačom a možnosťami jeho využitia v každodennom živote.Prostredníctvom primeraných veku žiakov získať základné zručnosti v používaní počítača. V rámci medzipredmetových vzťahov si žiaci pomocou rôznych aplikácií precvičujú základné učivo z matematika, slovenského a cudzieho jazyka, získavajú vedomosti za podpory edukačných programov z prírodovedy a vlastivedy. Rozvíjajú svoju tvorivosť a estetické cítenia v rôznych grafických editoroch Dôraz sa pri tom kladie nie na zvládnutie ovládania aplikácie, ale na pochopenie možností, ktoré môžeme využiť pri každodenných činnostiach.
Stredná odborná škola podnikania (Žilina, Sasinkova 45)

Stredná odborná škola podnikania, Sasinkova 45, Žilina je stredná odborná škola zameraná na prípravu študentov v učebných a študijných odboroch zameraných na podnikanie a obchod.
Spojená škola sv. Františka z Assisi

Cirkevná základná škola sv. Františka z Assisi je jedinou cirkevnou základnou školou v okrese Bratislava IV. Svoju činnosť začala 2. septembra 2003. V školskom roku 2003/2004 boli otvorené triedy 1. — 4. ročníka. V súčasnosti CZŠ otvára brány pre 250 žiakov základnej školy v 13 triedach. Pre žiakov prvého stupňa sú otvorené 4 oddelenia školského klubu.
Od školského roka 2009/2010 je k CZŠ pridružené aj novootvorené Gymnázium sv. Františka z Assisi. Škola úzko spolupracuje s rehoľou bratov Minoritov, ktorý sídlia v kláštore, ktorého súčasťou je kostol Kostol svätého Františka z Assisi.
V roku 2014/2015 bola tretia najlepšia na Slovensku a prvá v Bratislave. A v roku 2015/2016 bola v poradí hodnotených škôl úplne prvá.
Zameranie školy.
Je to škola, ktorej ústredným koncepčným prvkom výchovno - vzdelávacieho pôsobenia je syntéza medzi kultúrou, vierou a vedou. Škola je zameraná na rozšírené vyučovanie cudzích jazykov. No veľmi populárna je aj informatika, ktorá sa vyučuje od prvého ročníka a od piateho ročníka je možnosť navštevovať krúžok robotiky.
Školský a liturgický kalendár roka je obohatený františkánskymi sviatkami a spomienkami, ktoré dali vzniknúť tradícií organizovať na škole akadémie sv. Františka a iné podujatia umožňujúce tvorivú alebo relaxačnú aktivitu žiakov. 
Zriaďovateľ.
Rímskokatolícka cirkev, Bratislavská arcidiecéza, Špitálska 7, 814 92 Bratislava
Kontakt.
Cirkevná základná škola sv. Františka z Assisi
Karloveská 32, 841 04 Bratislava
Miguel de Icaza

Miguel de Icaza (* 1972, Mexico City, Mexiko) je programátor slobodného softvéru, ktorý stál pri zrode projektov GNOME a Mono. Nedokončil štúdium na Mexickej Národnej Autonómnej univerzite (UNAM). Od roku 1992 vyvíja slobodný softvér. Podieľal sa na vývoji súborového manažéru Midnight Commander, jadra Linuxu a je autorom tabuľkového procesora Gnumeric. V roku 1997 sa uchádzal o prácu vo firme Microsoft, kde mal pracovať na porte prehliadača Internet Explorer pre Unix, ale nebol pre svoje nedokončené vzdelanie prijatý.
Federico Mena a de Icaza začali v auguste toho istého roku vyvíjať slobodné grafické prostredie GNOME pre GNU/Linux a ďalšie Unixové operačné systémy. V roku 1999 založil spolu s Nate Friedmanom spoločnosť Helix Code, kde zamestnali mnoho vývojárov pracujúcich na GNOME. V roku 2001 premenovali firmu na Ximian a začali projekt Mono, ktorý implementoval podľa štandardov firmy Microsoft vývojovú platformu .NET pre unixové operačné systémy. Realizácia tohto projektu a linuxové zameranie firmy boli pravdepodobne hlavnými dôvodmi, prečo bol Ximian kúpený v roku 2003 firmou Novell. 
De Icaza je v súčasnosti viceprezident vývojárskej sekcie vo firme Novell.
Miguel de Icaza dostal od Free Software Foundation v roku 1999 "Ocenenie za rozvoj slobodného softvéru", od MIT Technology ocenenie "Inovátor roka 1999" a bol uvedený ako jeden zo sto inovátorov nového storočia v časopise Time Magazine v septembri 2000.
Miguel mal v roku 2001 "cameo" úlohu vo filmoch Antitrust a The Code.
Miguel de Icaza bol veľmi kritický k Mexickým prezidentským voľbám v júli 2006. Kritizoval mexického prezidenta Felipe Calderóna a vyhlasoval, že je skorumpovaný politik. Článok s kritikou sa volal: „Fraude en las elecciones del 2 de julio de 2006“ (po slovensky „Podvod pri voľbách 2. júla, 2006“).
V roku 2003 sa oženil s Brazílčankou Máriou Laurou.
Federico Mena

Federico Mena Quintero je mexický programátor. 
Keď pracoval v Red Hate , písal GNOME Canvas. Tiež udržiaval program GIMP v chode a bol jedným z prvých zamestnancov firmy Ximian (teraz Novell), kde pracuje dodnes. Spoločne s Miguelom de Icaza založil v auguste 1997 projekt GNOME. 
Navštívil mexickú National Autonomous University (UNAM), kde sa stretol s de Icazom študujúcim informatiku. Potom odišiel k spoločnosti Red Hat v USA. Najdlhšie žil v Ciudad de México, ale v súčasnosti žije v Xalapa so svojou ženou Oraliou.
Nat Friedman

Nathaniel Dourif Friedman (* 6. augusta 1977), známy tiež ako "Nat", je programátor, ktorý v roku 1999 spolu s Miguelom de Icazom založil firmu Ximian. Spoločnosť bola v roku 2003 odkúpená firmou Novell. 
Nat v Ximian pracoval ako CEO od roku 1999 do 2001, kedy bol v Ximian David Patrick, ktorý ako externý CEO pozdvihol rizikový kapitál spoločnosti na 15 miliónov dolárov. Pred Ximian pracoval Friedman na projekte GNU ROPE a tiež ako asistent v Silicon Graphics a Microsofte. V roku 1999 získal titul bakalára informatiky a matematiky na Massachusetts Institute of Technology. 
Nat je teraz vedúcim výskumu a strategickým poradcom pre open-source v Novelle. Je synovcom herca Brada Dourifa, teraz žije v Bostone v Massachusetts a Norimbergu v Nemecku.
Google Talk

Google Talk je jednoduchý instant messenger a komunikačná služba od spoločnosti Google, založená na protokole XMPP/Jabber. Okrem textovej komunikácie ponúka aj službu VoIP, založenú na protokole Jingle. V súvislosti s týmito službami potom poskytuje aj možnosť videochatu, zdieľanie súborov a hlasovej schránky. 
Použitie služby, ktorá je úplne zadarmo, je podmienené registráciou účtu Google alebo na poštovom serveri Gmail, s ktorým je úzko prepojený (zdieľanie kontaktov, oznamovanie novej pošty, integrovaný klient vo webovom rozhraní). 
Aplikáciu možno používať v operačných systémoch Windows 2000, XP a Vista. 
Službu Google Talk možno používať aj na iných klientoch pre instant messaging. Sú to napríklad Miranda, Pidgin, Psi, Trillian, Kopete a QIP Infium.
Od 16. februára 2015 Google prestal podporovať klientskú aplikáciu. 26. júna 2017 boli všetci používatelia Google Talk prepnutí na Google Hangouts.
Satoši Furukawa

Satoši Furukawa (* 4. apríl 1964, jap. 古川 聡, ) bol pôvodne chirurgom, od februára 1999 je astronautom japonskej kozmickej agentúry JAXA. Na svoj prvý kozmický let na Medzinárodnú vesmírnu stanicu (ISS) ako člen Expedícií 28 a 29 odštartoval na palube Sojuzu TMA-02M 7. júna 2011. Na tejto misii strávil 167 dní.
Život.
Lekár.
Satoši Furukawa sa narodil v Jokohame, vyštudoval medicínu na Tokijskej univerzite – absolvoval v marci 1989. Po škole liečil v univerzitnej nemocnici, od roku 1990 bol štyri roky chirurgom v Ústrednej nemocnici prefektáry Ibaragi (), neskôr aj v iných nemocniciach. Roku 1997 sa vrátil do univerzitnej nemocnice a na Tokijskú univerzitu k postgraduálnemu štúdiu, po troch rokoch úspešne dokončenom ziskom titulu PhD.
Astronaut.
Roku 1998 sa prihlásil do 4. náboru japonskej kozmickej agentúry NASDA (v októbri 2003 zlúčená s dvomi ďalšími agentúrami v JAXA), úspešne prešiel všetkými kolami výberu a 10. februára 1999 bol zaradený medzi astronautov oddielu NASDA. V apríli 1999 – januári 2001 absolvoval kozmonautický výcvik v stredisku JAXA v Cukube, po jeho ukončení mu JAXA priznala kvalifikáciu astronauta. 
Po zakončení základného výcviku sa zúčastnil prací na module Kibó. August – september 2002 strávil na stáži v Európskom astronautickom stredisku v Kolíne nad Rýnom. V prvom štvrťročí 2003 v Cukube cvičil prácu v module Kibó. V júli – septembri 2003 sa v Stredisku prípravy kozmonautov v Hviezdnom mestečku zoznamoval s loďou Sojuz. Koncom roku 2003 sa podieľal na vypracovaní postupu pripojenia Kibó k ISS (vrátane súvisiaceho výstupu do kozmu). Potom sa vrátil na výcvik do Ruska zakončený v máji 2004 získaním kvalifikácie palubného inženiera Sojuzu. Od júna 2004 precházal v Johnsonovom vesmírnom stredisku v texaskom Houstone prípravou na let v amerických raketoplánoch, kvalifikácia letového špecialistu mu bola priznaná vo februári 2006. V Houstone už zostal, venoval sa príprave vypustenia modulu Kibó.
V máji 2008 JAXA oznámila menovanie Furukawy náhradníkom Nogučiho v posádke Expedície 22/23 so štartom v Sojuze TMA-17 v decembri 2009. V decembri 2008 JAXA oznámila let Furukavu na ISS na jar 2011. V júli 2009 bolo zverejnené jeho menovanie členom záložnej posádky Expedície 26 (štart v novembri 2010) a hlavnej posádky Expedície 28/29 so štartom v máji 2011. V októbri 2009 NASA jeho zaradenie do Expedície 28 potvrdila.
Satoši Furukawa je ženatý, má dve deti – syna a dcéru.
Threave Castle

Threave Castle je hrad, ktorý sa nachádza v južnej časti Škótska v oblasti Dumfries a Galloway. Tento hrad stojí neďaleko mesta Castle Douglas na malom ostrovčeku "Threave Island" obklopený riekou River Dee.
Dejiny.
Je možné, že Threave Island bol domovom starovekých vládcov, ktorí panovali v oblasti Galloway. Prvý hrad na tomto ostrovčeku bol zrejme vybudovaný po roku 1000 jedným z vládcov nad Galloway. Záznamy o tomto prvom hrade sú veľmi limitované, ale zdá sa, že pôvodný hrad bol roku 1308 zničený Edwardom Bruceom, bratom kráľa Roberta Brucea, ktorý porazil Gallowaycov.
V roku 1369 uspel Archibald (3. gróf Douglas) nad panstvom v Galloway. Archibald je viac známy pod menom „Archibald the Grim“, ktoré mu dali jeho nepriatelia v Anglicku.
Threave Castle bol vybudovaný Archibaldom roku 1370, aby bránil Galloway pred nájazdmi z Anglicka.
V roku 1440 sa 8. gróf Douglas dostal do konfliktu s kráľom Jakubom II.. To spôsobilo popravu 6. grófa Douglasa a jeho mladšieho brata. A pretože bol kráľ nadšený do delostrelectva, tak gróf Douglasových nechal upraviť obranu Threave Castle. To malo za následok zničenie väčšiny budov a časti samotnej veže. Kamene z týchto budov boli použité na stavbe obrannej steny, ktorá bola okolo ostrova. Väčšina stien bola ale zaplavená River Dee a dnes je možné vidieť len malé časti steny.
21. februára 1452 zavraždil Jakub II. 8. grófa Douglasa na zámku Stirling. 9. gróf Douglas pokračoval v odboji proti Jakubovi II. a v roku 1455 sa Jakub II. rozhodol zničiť celú rodinu Douglasových.
V roku 1526 sa hrad dostal do rúk rodiny Maxwellov (neskorších grófov z Nitsdale). Počas napoleonských vojen bol hrad používaný krátkodobo pre francúzskych zajatcov, ale už nikdy nebol znovu osídlený.
V roku 1913 sa vlastník Edward Gordon rozhodol venovať hrad do rúk štátu. Dnes je hrad v starostlivosti Historic Scotland.
Opis.
Dnešný pohľad na hrad je trochu zavádzajúci, pretože súčasná hladina vody je nižšia. Ostrov v čase Archibalda zaberal približne jednu tretinu súčasného ostrova. Môže sa zdať, že tento hrad bol na ostrove osamotený. Toto zdanie je ale mylné, pretože hrad bol obklopený množstvom domov.
Vo vnútri hradu mali steny omietku a bola na nich navešaná látka a tapeta. Vo veľkej hale boli veľké okná, ktoré umožňovali dobrý priechod slnku a pekný pohľad na rieku River Dee
Externé odkazy.
Threave Castle na stránkach Historic Scotland
Stratego

Stratego je dosková hra pre dvoch hráčov. V 80. rokoch 20. storočia vydal JAVOS Jablonec nad Nisou upravenú verziu tejto hry pod názvom Maršal a špión v edícii PaN (papír a nápad).
História.
Hra je často prirovnávaná k tradičnej čínskej hre Džungľa, pretože obe hry majú veľa spoločných vlastností. Najväčší rozdiel medzi týmito hrami je, že v Džungli niesu hodnoty hracích kameňov skryté a počiatočné postavenie na hracej doske je pevne dané. 
Predchodcom Stratego je hra L'Attaque z roku 1909, ktorá ma veľmi podobné pravidlá. 
Pravidlá.
Obaja hráči majú k dispozícii 40 hracích kameňov, ktoré na začiatku hry ľubovolne rozostavia do štyroch zadných rád hracej dosky tak, aby obraz na každom hracom kameni bol otočený k vlastnému hráčovi. Po rozostavení kameňov hráči striedavo vykonávajú jednotlivé ťahy. 
V priebehu hry je možné pohybovať ktorýmkoľvek kameňom, okrem bomby (mínového poľa) a vlajky. Kamene sa pohybujú o jedno pole v kotormkoľvek smere (i šikmo), ale vlastné kamene sa nesmú preskakovať. Výnimkou je prieskumník, ktorý sa môže pohybovať o ľubovolný počet volných polí v ortogonálnom smere. 
Zaberanie kameňov.
Hráč ktorý zaútočí na protivníkov kameň sa presvedčí o hodnote napadnutého kameňa. Hodnotu svojho kameňa súperovi neoznamuje. Ak má napadnutý kameň vyššiu hodnotu, odovzdá svoj útočiaci kameň súperovi a súperov kameň ponechá na mieste. Ak má napadnutý súperov kameň nižšiu hodnotu, kameň si zoberie a svoj útočiaci kameň postaví na jeho miesto. Ak narazia na seba kamene rovnakej hodnoty, vypadávajú z hry oba. Výnimkou je špión, ktorý môže byť zajatý ktorýmkoľvek kameňom okrem maršala, a naopak maršal môže byť zajatý len špiónom. Kamene sa môžu pohybovať v hre všetkými smermi, ale zaberať súperove kamene môžu len v ortogonálnom smere. 
Každý kameň, ktorý zaútočí na bombu je z hry odstránený, pričom bomba v hre zostáva na svojom mieste. Bombu môže z hry vyradiť iba kameň minér. 
Pohyblivé kameňe od nasilnejšieho po najslabší sú nasledovné:
Nepohyblivé kamene: 
Ukončenie hry.
Cieľom hry je zajať súperovu vlajku. Hra môže byť ukončená tromi spôsobmi:
Renault 20

Renault 20 a Renault 30 boli automobily vyššej strednej triedy vyrábané francúzskou firmou Renault v rokoch 1975 až 1984. Konštrukčne a až na predné svetlomety aj vzhľadovo sú tieto automobily veľmi podobné.
Renault 20 bol vyrábaný aj v Rumunsku automobilkou Dacia pod názvom Dacia 2000.
Renault 30 bol prvý automobil značky Renault, ktorý má viac než 4 valce, bol to jeden z prvých šesťvalcov (spoločne s Peugeotom 604 a Volvom 264). Maximálna rýchlosť bola 185 km/h
Andrej Koša

Andrej Koša (iný zápis priezviska: Kossa; * 2. február 1800, Jazernica† 17. február 1887, Martin) bol slovenský zeman, krajčír a richtár Turčianskeho Svätého Martina (dnes Martin). Bol členom Matice slovenskej a významným účastníkom Memorandového zhromaždenia.
Život.
Narodil sa v roku 1800 v Jazernici, do rodiny mlynára Pavla Košu a Zuzany rod. Pivkovej. 26. septembra 1824 sa zosobášil s Annou Rolkovou, dcérou martinského mešťana Juraja Rolku. V roku 1826 Košu prijali medzi mešťanov Turčianskeho Svätého Martina a do miestneho cechu krajčírov, ktorého bol v rokoch 18401854 cechmajstrom. 6. a 7. júna 1861 otvoril a spočiatku viedol Memorandové zhromaždenie, následne sa prihlásil za riadneho člena Matice slovenskej. Zomrel 17. februára 1887 v Turčianskom Svätom Martine.
Tadeáš Wala

Tadeáš Wala (* 27. január 1932, Prostřední Suchá) je slovenský letecký konštruktér a pilot českého pôvodu. Reprezentant ČSSR v bezmotorovom lietaní. Navrhol niekoľko bezmotorových aj motorových lietadiel, z ktorých je asi najznámejší WT-9 Dynamic, vyrábaný firmou Aerospool v Prievidzi. Niektoré zdroje uvádzajú, že skutočným autorom Dynamicu je Marián Barus, pričom Wala len rozvinul jeho nápad.
Ocenenia.
2008 - Krištáľové krídlo za celoživotné dielo za zviditeľňovanie Slovenska v mediálne málo propagovaných oblastiach leteckého konštruktérstva
Stredná zdravotnícka škola (Považská Bystrica, Odborov 244/8)

Stredná zdravotnícka škola v Považskej Bystrici začala svoju výchovno-vzdelávaciu činnosť 17. septembra 1990 s právnou subjektivitou od 1. januára 1991. Do 30. júna 2002 vykonávalo zriaďovateľskú funkciu Ministerstvo zdravotníctva SR a od 1. júla 2002 je škola v zriadovateľskej pôsobnosti Trenčianskeho samosprávneho kraja. Poslaním školy je výchova a odborná príprava stredných zdravotníckych pracovníkov podľa učebných osnov Ministerstva zdravotníctva Slovenskej republiky a Ministerstva školstva Slovenskej republiky.
Od roku 1990 do 1992 prebiehala výučba v dennej forme v študijnom odbore "zdravotná sestra", od 1992 do 2001 v študijnom odbore "všeobecná sestra" a od školského roku 2001/2002 v študijnom odbore "zdravotnícky asistent" , ktorý sa v roku 2018 premenoval na odbor "praktická sestra". Od školského roku 2020/2021 pribudol nový odbor "masér." V minulosti prebiehala výučba aj denného pomaturitného štúdia v odbore všeobecná sestra a diaľkového štúdia v odbore diplomovaná všeobecná sestra.
Poslanie školy.
Poslaním školy nie je len odovzdávať vedomosti a pripravovať žiakov na povolanie a získanie prvej kvalifikácie, ale aj formovať u mladých ľudí ich postoje, viesť ich k dodržiavaniu etických a ľudských princípov. Škola je otvorenou inštitúciou pre rodičov, sociálnych partnerov a širokú verejnosť s ponukou rôznej vzdelávacej a spoločenskej činnosti.
Formy štúdia.
V súčasnosti sú na škole akreditované študijné odbory zdravotnícky asistent / praktická sestra v dennej a večernej forme a odbor masér v dennej forme. 
Učebný odbor sanitár (1 ročné štúdium) sa vyučuje vo večernej forme.
Uplatnenie absolventov.
Absolventi školy majú možnosť študovať na akejkoľvek vysokej škole a sú pripravený na prácu:
Euroškolák

Euro školák bol edukatívny bilingválny mesačník pre deti a mládež od 5 do 15 rokov v slovenskom a českom jazyku. Vydávala ho nebanková pôžičková spoločnosť PLENKALL a.s. Prvé vydanie vyšlo v septembri 2007 a posledné v septembri 2008. Distribúcia začala na slovenské a české základné školy. Súčasne sa dostal aj do voľného predaja na území Slovenska a Česka. 
Obsah.
Časopis bol obsahovo zameraný na zlepšenie komunikácie v slovenskom a českom jazyku. Obsah je prispôsobený učebným osnovám a zaoberá sa témami, ako sú vybrané slová, logopédia, logické úlohy, kaligrami, novinky zo sveta techniky, a mnoho ďalších tém.
Brok

Brok môže byť: